text: Ny formand for Fredericia HK
  01 september 2015 kl. 05.42
  Bent Jensen blev mandag aften valgt som ny formand for Fredericia Håndboldklub af 1990. Bent Jensen, der er hovedsponsor og ejer af T. Hansen Gruppen A/S, overtager stafetten efter Karsten Bording.
  Fredericias HK's hovedsponsor sætter sig nu også i stolen som formand for klubben. Bent Jensen blev mandag aften valgt til jobbet.
  Den nye formand vil primært fokusere på talentarbejdet i klubben - og samtidig bruge tid på at opbygge et godt netværk på sponsorsiden.
  
  Bent Jensen overtager formandsposten fra Karsten Bording, der trådte til for godt tre år siden efter eliteselskabet bag klubben var gået konkurs.
  På generalforsamlingen mandag aften blev der også vedtaget en ny struktur, der betyder, at bestyrelsen fremover tegnes af fire medlemmer, der har fokus på strategi og forretning.
  